กฎกระทรวงการอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท 1 พ.ศ. 2567
ประกาศวันที่ 2024-09-04

content: กฎกระทรวง การอนุญาตผลิต นำเข้า ส่งออก จำหน่าย หรือมีไว้ในครอบครอง ยาเสพติดให้โทษในประเภท ๑ พ.ศ. ๒๕๖๗
content: อาศัยอำนาจตามความในมาตรา ๒๔ วรรคสอง แห่งพระราชบัญญัติให้ใช้ประมวลกฎหมายยาเสพติด พ.ศ. ๒๕๖๔ และมาตรา ๑๘ วรรคหนึ่ง มาตรา ๓๔ วรรคสาม มาตรา ๓๕ วรรคสาม มาตรา ๓๖ และมาตรา ๓๗ วรรคหนึ่ง แห่งประมวลกฎหมายยาเสพติด รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวงกำหนดหลักเกณฑ์ วิธีการ และเงื่อนไขการขออนุญาตและการอนุญาตผลิต นำเข้า ส่งออก จำหน่ายหรือมีไว้ในครอบครองซึ่งยาเสพติดให้โทษในประเภท ๑ พ.ศ. ๒๕๔๘
sectionNo: 1
content: หมวด ๑ บททั่วไป
sectionNo: 3
content: ข้อ ๓ การยื่นคำขอ การแจ้ง หรือการติดต่อใด ๆ และการออกเอกสารหลักฐานต่าง ๆ รวมทั้งใบอนุญาตและใบแทนใบอนุญาต ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สำนักงาน อย. กระทรวงสาธารณสุข
sectionNo: 3
content: หรือสถานที่อื่นตามที่เลขาธิการ อย. กำหนดโดยประกาศในราชกิจจานุเบกษา
sectionNo: 4
content: ข้อ ๔ คำขอ ใบอนุญาต และใบแทนใบอนุญาตตามกฎกระทรวงนี้ ให้เป็นไปตามแบบที่เลขาธิการ อย. กำหนดโดยประกาศในราชกิจจานุเบกษา
sectionNo: 2
content: หมวด ๒ การขออนุญาตและการออกใบอนุญาต
sectionNo: 5
content: ข้อ ๕ การอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๑ ให้ทำได้เฉพาะตามวัตถุประสงค์ ดังต่อไปนี้ (๑) เพื่อประโยชน์ของทางราชการในการป้องกันและปราบปรามการกระทำความผิดเกี่ยวกับยาเสพติดหรือความร่วมมือระหว่างประเทศในกรณีจำเป็นเร่งด่วน (๒) เพื่อการศึกษาวิจัย
sectionNo: 5
content: หรือเพื่อประโยชน์ในทางการแพทย์หรือวิทยาศาสตร์ (๓) เพื่อใช้เป็นสารมาตรฐานในการตรวจวิเคราะห์ในปริมาณเล็กน้อย
sectionNo: 6
content: ข้อ ๖ ให้รัฐมนตรีว่าการกระทรวงสาธารณสุขพิจารณาอนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๑ ตามข้อ ๕ (๑) ได้ เมื่อผู้ขออนุญาตเป็นหน่วยงานของรัฐที่เป็นนิติบุคคลหรือสภากาชาดไทย
sectionNo: 7
content: ข้อ ๗ ให้รัฐมนตรีว่าการกระทรวงสาธารณสุขโดยการเสนอแนะของคณะกรรมการควบคุมยาเสพติดพิจารณาอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๑ ตามข้อ ๕ (๒) ได้ เมื่อผู้ขออนุญาตเป็นหน่วยงานของรัฐที่เป็นนิติบุคคลหรือสภากาชาดไทย
sectionNo: 8
content: ข้อ ๘ ให้ผู้อนุญาตพิจารณาอนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๑ ตามข้อ ๕ (๓) ได้ เมื่อผู้ขออนุญาตเป็น (๑) หน่วยงานของรัฐที่เป็นนิติบุคคล (๒) สภากาชาดไทย (๓) สถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน (๔)
sectionNo: 8
content: ผู้รับอนุญาตตามประมวลกฎหมายยาเสพติดหรือผู้รับอนุญาตตามกฎหมายว่าด้วยยา ผู้ขออนุญาตตาม (๓) หรือ (๔) ต้องเป็นนิติบุคคลตามกฎหมายไทย
sectionNo: 9
content: ข้อ ๙ ผู้ขออนุญาตผลิต นำเข้า หรือมีไว้ในครอบครองยาเสพติดให้โทษในประเภท ๑ ต้องยื่นคำขอรับใบอนุญาต พร้อมด้วยข้อมูล เอกสาร หรือหลักฐาน แล้วแต่กรณี ดังต่อไปนี้ (๑) กรณีผู้ขออนุญาตเป็นหน่วยงานของรัฐหรือสภากาชาดไทยต้องยื่นข้อมูล เอกสาร หรือหลักฐาน ดังต่อไปนี้ (ก) เอกสารหรือหลักฐานแสดงการเป็นนิติบุคคล
sectionNo: 9
content: และหน้าที่และอำนาจตามกฎหมาย กรณีผู้ขออนุญาตเป็นหน่วยงานของรัฐ (ข) หนังสือมอบอำนาจให้เป็นผู้ดำเนินการในใบอนุญาตที่ติดอากรแสตมป์แล้ว พร้อมทั้งระบุเลขประจำตัวประชาชนของผู้แทนนิติบุคคลที่มอบอำนาจและของผู้รับมอบอำนาจซึ่งยินยอมให้เข้าถึงข้อมูลดังกล่าวของบุคคลนั้น (ค)
sectionNo: 9
content: ถ้าเป็นการยื่นคำขออนุญาตเพื่อการศึกษาวิจัยตามข้อ ๕ (๒) ให้ยื่นโครงการศึกษาวิจัย ซึ่งระบุชื่อ จำนวนหรือปริมาณ และรายละเอียดเกี่ยวกับยาเสพติดให้โทษในประเภท ๑ รวมทั้งกระบวนการที่เกี่ยวข้องกับการผลิต นำเข้า หรือมีไว้ในครอบครอง ภายใต้โครงการศึกษาวิจัยดังกล่าวด้วย (๒)
sectionNo: 9
content: กรณีผู้ขออนุญาตเป็นสถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน ผู้รับอนุญาตตามประมวลกฎหมายยาเสพติด หรือผู้รับอนุญาตตามกฎหมายว่าด้วยยา ต้องยื่นข้อมูล เอกสาร หรือหลักฐาน ดังต่อไปนี้ (ก) ชื่อและเลขทะเบียนนิติบุคคล (ข)
sectionNo: 9
content: หนังสือแสดงว่าผู้ยื่นขออนุญาตเป็นผู้แทนของนิติบุคคลหรือผู้มีอำนาจทำการแทนนิติบุคคล โดยระบุเลขประจำตัวประชาชนของบุคคลดังกล่าวซึ่งยินยอมให้เข้าถึงข้อมูลดังกล่าวของบุคคลนั้น และในกรณีที่มอบอำนาจให้ผู้อื่นดำเนินการแทน ต้องมีหนังสือมอบอำนาจให้เป็นผู้ดำเนินการในใบอนุญาตที่ติดอากรแสตมป์แล้ว
sectionNo: 9
content: พร้อมทั้งระบุเลขประจำตัวประชาชนของผู้แทนนิติบุคคลที่มอบอำนาจและของผู้รับมอบอำนาจซึ่งยินยอมให้เข้าถึงข้อมูลดังกล่าวของบุคคลนั้น (ค) ชื่อ จำนวนหรือปริมาณ และรายละเอียดเกี่ยวกับยาเสพติดให้โทษในประเภท ๑ ที่ขออนุญาต (ง) ใบอนุญาตจัดตั้งสถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน
sectionNo: 9
content: กรณีเป็นผู้ขออนุญาตตามข้อ ๘ (๓) (จ) ชื่อผู้รับอนุญาตและเลขที่ใบอนุญาตตามประมวลกฎหมายยาเสพติดหรือกฎหมายว่าด้วยยา กรณีเป็นผู้ขออนุญาตตามข้อ ๘ (๔) (ฉ) เอกสารหรือหลักฐานซึ่งแสดงเหตุผลและความจำเป็นในการขออนุญาต ในกรณีที่เป็นการขออนุญาตนำเข้า ผู้ขออนุญาตตาม (๑) หรือ (๒)
sectionNo: 9
content: ต้องยื่นหลักฐานซึ่งระบุชื่อและที่ตั้งของสถานที่ทำการของผู้ผลิตหรือผู้ส่งออก และวิธีการในการนำยาเสพติดให้โทษในประเภท ๑ นั้น เข้ามาในราชอาณาจักร เว้นแต่เป็นการขออนุญาตนำเข้าตามข้อ ๕ (๑)
sectionNo: 10
content: ข้อ ๑๐ ผู้รับอนุญาตผลิต นำเข้า หรือมีไว้ในครอบครองยาเสพติดให้โทษในประเภท ๑ ซึ่งประสงค์จะขออนุญาตจำหน่ายยาเสพติดให้โทษในประเภท ๑ ตามข้อ ๕ (๒) ต้องยื่นคำขอรับใบอนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขที่ใบอนุญาตผลิต นำเข้า หรือมีไว้ในครอบครองยาเสพติดให้โทษในประเภท ๑ (๒)
sectionNo: 10
content: ชื่อและจำนวนหรือปริมาณยาเสพติดให้โทษในประเภท ๑ ที่จะจำหน่าย (๓) รายละเอียดของผู้รับมอบยาเสพติดให้โทษในประเภท ๑ ซึ่งเป็นผู้รับอนุญาตหรืออยู่ระหว่างขออนุญาตเกี่ยวกับยาเสพติดให้โทษในประเภท ๑ (๔) เอกสารหรือหลักฐานซึ่งแสดงเหตุผลและความจำเป็นในการขออนุญาต
sectionNo: 11
content: ข้อ ๑๑ ผู้รับอนุญาตผลิต นำเข้า หรือมีไว้ในครอบครองยาเสพติดให้โทษในประเภท ๑ ซึ่งประสงค์จะขออนุญาตส่งออกยาเสพติดให้โทษในประเภท ๑ ต้องยื่นคำขอรับใบอนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขที่ใบอนุญาตผลิต นำเข้า หรือมีไว้ในครอบครองยาเสพติดให้โทษในประเภท ๑ (๒)
sectionNo: 11
content: ใบอนุญาตนำเข้าหรือหนังสือรับรองซึ่งออกโดยหน่วยงานของรัฐของประเทศปลายทางผู้รับยาเสพติดให้โทษในประเภท ๑ นั้น ซึ่งระบุชื่อ จำนวนหรือปริมาณ และรายละเอียดเกี่ยวกับยาเสพติดให้โทษในประเภท ๑ รวมทั้งชื่อและที่ตั้งของสถานที่ทำการของผู้นำเข้ายาเสพติดให้โทษดังกล่าว เว้นแต่เป็นการขออนุญาตส่งออกตามข้อ ๕ (๑)
sectionNo: 11
content: ต้องมีหนังสือจากหน่วยงานของรัฐของประเทศปลายทางที่แสดงความจำนงขอให้ส่งยาเสพติดให้โทษในประเภท ๑ ไปยังประเทศนั้น (๓) วิธีการในการส่งออกยาเสพติดให้โทษในประเภท ๑ (๔) เอกสารหรือหลักฐานซึ่งแสดงเหตุผลและความจำเป็นในการขออนุญาต
sectionNo: 12
content: ข้อ ๑๒ เมื่อได้รับคำขอรับใบอนุญาต ให้ผู้อนุญาตตรวจสอบคำขอรับใบอนุญาต รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด ให้แจ้งผู้ขออนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น
sectionNo: 12
content: ให้แจ้งให้ผู้ขออนุญาตแก้ไขเพิ่มเติมคำขอรับใบอนุญาต หรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ขออนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร
sectionNo: 12
content: หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขออนุญาตลงนามไว้ในบันทึกนั้นด้วย ในกรณีที่ผู้ขออนุญาตยื่นคำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วนแล้ว
sectionNo: 12
content: ให้ผู้อนุญาตออกหลักฐานการรับคำขอให้แก่ผู้ขออนุญาต และแจ้งให้ผู้ขออนุญาตชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ ภายในระยะเวลาที่กำหนด ในกรณีที่ผู้ขออนุญาตไม่แก้ไขเพิ่มเติมคำขอรับใบอนุญาต หรือไม่ส่งข้อมูล เอกสาร หรือหลักฐานให้ถูกต้องและครบถ้วน
sectionNo: 12
content: หรือไม่ชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ ภายในระยะเวลาที่กำหนด ให้ถือว่าผู้ขออนุญาตไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบ
sectionNo: 13
content: ข้อ ๑๓ เมื่อผู้ขออนุญาตชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ แล้ว ให้ผู้มีอำนาจอนุญาตพิจารณาคำขอรับใบอนุญาตให้แล้วเสร็จภายในระยะเวลา ดังต่อไปนี้ (๑) กรณีคำขอตามข้อ ๕ (๑) หรือ (๒) ให้พิจารณาให้แล้วเสร็จภายในเก้าสิบวันนับแต่วันที่ได้รับชำระค่าธรรมเนียม
sectionNo: 13
content: ในกรณีที่มีเหตุผลหรือความจำเป็นที่ไม่อาจพิจารณาให้แล้วเสร็จภายในระยะเวลาดังกล่าว ให้มีหนังสือแจ้งเหตุผลหรือความจำเป็นให้ผู้ขออนุญาตทราบก่อนครบกำหนดระยะเวลาดังกล่าว พร้อมทั้งกำหนดเวลาตามสมควรที่จะพิจารณาการอนุญาตดังกล่าวให้แล้วเสร็จ (๒) กรณีคำขอตามข้อ ๕ (๓)
sectionNo: 13
content: ให้พิจารณาให้แล้วเสร็จภายในสี่สิบห้าวันนับแต่วันที่ได้รับชำระค่าธรรมเนียม
sectionNo: 14
content: ข้อ ๑๔ ในกรณีที่ผู้มีอำนาจอนุญาตมีคำสั่งอนุญาต ให้แจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต และเมื่อผู้ขออนุญาตชำระค่าธรรมเนียมใบอนุญาตแล้ว ให้ผู้มีอำนาจอนุญาตออกใบอนุญาตให้ผู้ขออนุญาต ในกรณีที่ผู้มีอำนาจอนุญาตมีคำสั่งไม่อนุญาต
sectionNo: 14
content: ให้มีหนังสือแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งไม่อนุญาต ถ้าเป็นกรณีไม่อนุญาตตามข้อ ๕ (๑) หรือ (๒) ให้แจ้งวิธีการและระยะเวลายื่นฟ้องต่อศาลปกครอง แต่ถ้าเป็นกรณีไม่อนุญาตตามข้อ ๕ (๓) ให้แจ้งเหตุผลและสิทธิอุทธรณ์ด้วย
sectionNo: 3
content: หมวด ๓ การออกใบแทนใบอนุญาต การแก้ไขรายการในใบอนุญาต และการต่ออายุใบอนุญาต
sectionNo: 15
content: ข้อ ๑๕ ในกรณีที่ใบอนุญาตผลิต นำเข้า ส่งออก จำหน่าย หรือมีไว้ในครอบครอง ยาเสพติดให้โทษในประเภท ๑ สูญหาย ถูกทำลาย หรือเสียหายในสาระสำคัญ ให้ผู้รับอนุญาตยื่นคำขอรับใบแทนใบอนุญาตตามแบบคำขอรับใบแทนใบอนุญาต ให้นำความในข้อ ๑๒ ข้อ ๑๓ และข้อ ๑๔
sectionNo: 15
content: มาใช้บังคับแก่การพิจารณาคำขอรับใบแทนใบอนุญาตและการออกใบแทนใบอนุญาตด้วยโดยอนุโลม
sectionNo: 16
content: ข้อ ๑๖ ผู้รับอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๑ ซึ่งประสงค์จะแก้ไขรายการในใบอนุญาต ให้ยื่นคำขอแก้ไขรายการในใบอนุญาตภายในสามสิบวันนับแต่วันที่มีการเปลี่ยนแปลงข้อมูลนั้น พร้อมด้วยข้อมูล เอกสาร หรือหลักฐานตามที่ระบุไว้ในแบบคำขอแก้ไขรายการในใบอนุญาต
sectionNo: 16
content: การแก้ไขรายการในใบอนุญาตตามวรรคหนึ่ง ไม่รวมถึงการเปลี่ยนผู้รับอนุญาตหรือสถานที่ตามที่ได้รับอนุญาต การอนุญาตให้แก้ไขรายการในใบอนุญาต ให้กระทำโดยวิธีสลักหลังใบอนุญาตหรือออกใบอนุญาตให้ใหม่ ให้นำความในข้อ ๑๒ ข้อ ๑๓ และข้อ ๑๔
sectionNo: 16
content: มาใช้บังคับแก่การพิจารณาคำขอแก้ไขรายการในใบอนุญาตและการอนุญาตให้แก้ไขรายการในใบอนุญาตด้วยโดยอนุโลม
sectionNo: 17
content: ข้อ ๑๗ ใบอนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๑ ตามข้อ ๕ (๓) ให้ใช้ได้จนถึงวันที่ ๓๑ ธันวาคมของปีที่สามนับจากปีที่ออกใบอนุญาต หากผู้รับอนุญาตประสงค์จะขอต่ออายุใบอนุญาต ให้ยื่นคำขอก่อนใบอนุญาตสิ้นอายุ พร้อมด้วยข้อมูล เอกสาร หรือหลักฐานตามที่ระบุไว้ในแบบคำขอต่ออายุใบอนุญาต
sectionNo: 17
content: เมื่อได้ยื่นคำขอแล้วจะประกอบกิจการต่อไปก็ได้จนกว่าผู้อนุญาตจะสั่งไม่อนุญาตให้ต่ออายุใบอนุญาตนั้น การอนุญาตให้ต่ออายุใบอนุญาต ผู้อนุญาตจะแสดงไว้ในรายการต่ออายุในใบอนุญาตเดิมหรือจะออกใบอนุญาตให้ใหม่ก็ได้ ให้นำความในข้อ ๑๒ ข้อ ๑๓ และข้อ ๑๔
sectionNo: 17
content: มาใช้บังคับแก่การพิจารณาคำขอต่ออายุใบอนุญาตและการอนุญาตให้ต่ออายุใบอนุญาตด้วยโดยอนุโลม
sectionNo: 4
content: หมวด ๔ การนำเข้าหรือส่งออกในแต่ละครั้ง
sectionNo: 18
content: ข้อ ๑๘ ผู้รับอนุญาตนำเข้าหรือส่งออกยาเสพติดให้โทษในประเภท ๑ ที่จะนำเข้าหรือส่งออกยาเสพติดให้โทษในประเภท ๑ ในแต่ละครั้ง ต้องได้รับใบอนุญาตเฉพาะคราวทุกครั้งที่นำเข้าหรือส่งออก
sectionNo: 19
content: ข้อ ๑๙ การขออนุญาตนำเข้าหรือส่งออกยาเสพติดให้โทษในประเภท ๑ ในแต่ละครั้ง ให้ผู้รับอนุญาตนำเข้าหรือส่งออกยาเสพติดให้โทษในประเภท ๑ ยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) กรณีการขออนุญาตนำเข้าในแต่ละครั้ง ให้ระบุชื่อ ชนิด จำนวนหรือปริมาณ
sectionNo: 19
content: และรายละเอียดเกี่ยวกับยาเสพติดให้โทษในประเภท ๑ รวมทั้งชื่อและที่ตั้งของสถานที่ทำการของผู้ผลิตหรือผู้ส่งยาเสพติดให้โทษนั้นเข้ามาในราชอาณาจักร และวิธีการในการนำยาเสพติดให้โทษนั้นเข้ามาในราชอาณาจักร เว้นแต่เป็นการขออนุญาตนำเข้าตามข้อ ๕ (๑)
sectionNo: 19
content: ไม่ต้องแสดงชื่อและที่ตั้งของสถานที่ทำการของผู้ผลิตหรือผู้ส่งยาเสพติดให้โทษนั้นเข้ามาในราชอาณาจักร (๒) กรณีการขออนุญาตส่งออกในแต่ละครั้ง ให้ยื่นใบอนุญาตนำเข้าหรือใบอนุญาตนำเข้าเฉพาะคราวของประเทศผู้รับด้วย
sectionNo: 20
content: ข้อ ๒๐ ในกรณีที่คำขอรับใบอนุญาตนำเข้าหรือส่งออกเฉพาะคราว รวมทั้งข้อมูล เอกสาร และหลักฐานถูกต้องและครบถ้วน ให้ผู้อนุญาตพิจารณาและออกใบอนุญาตนำเข้าหรือส่งออกเฉพาะคราวยาเสพติดให้โทษในประเภท ๑ ให้แก่ผู้ขออนุญาตภายในสามสิบวัน และให้ผู้อนุญาตแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต
sectionNo: 20
content: ให้นำความในข้อ ๑๒ ข้อ ๑๓ และข้อ ๑๔ มาใช้บังคับแก่การพิจารณาคำขอรับใบอนุญาตนำเข้าหรือส่งออกเฉพาะคราวและการออกใบอนุญาตนำเข้าหรือส่งออกเฉพาะคราวด้วยโดยอนุโลม
sectionNo: 21
content: ข้อ ๒๑ การออกใบอนุญาตตามข้อ ๒๐ ต้องมีสำเนาและคู่ฉบับใบอนุญาต รวมทั้งมีหมายเลขกำกับไว้ที่สำเนาและคู่ฉบับใบอนุญาตด้วย
sectionNo: 22
content: ข้อ ๒๒ เมื่อออกใบอนุญาตนำเข้าเฉพาะคราวตามข้อ ๒๑ แล้ว ให้สำนักงาน อย. ดำเนินการ ดังต่อไปนี้ (๑) มอบใบอนุญาตให้แก่ผู้รับอนุญาตเพื่อจัดส่งไปยังเจ้าหน้าที่ผู้มีอำนาจของประเทศที่ส่งออกยาเสพติดให้โทษในประเภท ๑ (๒) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อเก็บไว้เป็นหลักฐาน (๓)
sectionNo: 22
content: มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานเจ้าหน้าที่ ณ ด่านตรวจสอบยาเสพติดให้โทษ เพื่อใช้ในการตรวจสอบ (๔) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานศุลกากรประจำด่านศุลกากรที่นำเข้า เพื่อใช้ในการตรวจสอบ (๕)
sectionNo: 22
content: เก็บคู่ฉบับใบอนุญาตไว้ที่สำนักงาน อย. จำนวนหนึ่งฉบับ เพื่อใช้ในการตรวจสอบ
sectionNo: 23
content: ข้อ ๒๓ เมื่อออกใบอนุญาตส่งออกเฉพาะคราวตามข้อ ๒๑ แล้ว ให้สำนักงาน อย. ดำเนินการ ดังต่อไปนี้ (๑) มอบใบอนุญาตให้แก่ผู้รับอนุญาตเพื่อเก็บไว้เป็นหลักฐาน (๒) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อส่งไปพร้อมยาเสพติดให้โทษในประเภท ๑ ที่ส่งออก (๓)
sectionNo: 23
content: มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานเจ้าหน้าที่ ณ ด่านตรวจสอบยาเสพติดให้โทษ เพื่อใช้ในการตรวจสอบ (๔) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานศุลกากรประจำด่านศุลกากรที่ส่งออก เพื่อใช้ในการตรวจสอบ (๕)
sectionNo: 23
content: ส่งสำเนาใบอนุญาตไปยังเจ้าหน้าที่ผู้มีอำนาจของประเทศผู้รับยาเสพติดให้โทษในประเภท ๑ จำนวนหนึ่งฉบับ เพื่อให้เจ้าหน้าที่ผู้มีอำนาจของประเทศผู้รับได้ทำการตรวจสอบและจัดส่งกลับมายังสำนักงาน อย. (๖) เก็บคู่ฉบับใบอนุญาตไว้ที่สำนักงาน อย. จำนวนหนึ่งฉบับ เพื่อใช้ในการตรวจสอบ
sectionNo: 24
content: ข้อ ๒๔ การนำเข้าหรือส่งออกยาเสพติดให้โทษในประเภท ๑ ในแต่ละครั้ง ผู้รับอนุญาตต้องดำเนินการ ดังต่อไปนี้ (๑) นำยาเสพติดให้โทษในประเภท ๑ ที่นำเข้าหรือส่งออกมาให้พนักงานเจ้าหน้าที่ ณ ด่านตรวจสอบยาเสพติดให้โทษ เพื่อตรวจสอบ (๒) นำเข้าหรือส่งออกยาเสพติดให้โทษในประเภท ๑ ตามชนิดที่ระบุไว้ในใบอนุญาตเฉพาะคราว
sectionNo: 24
content: และไม่เกินจำนวนหรือปริมาณที่ระบุไว้ในใบอนุญาตเฉพาะคราว ในกรณีที่ไม่สามารถส่งออกได้ตามจำนวนหรือปริมาณดังกล่าว ให้แจ้งต่อผู้อนุญาตเพื่อแก้ไขใบอนุญาตให้ถูกต้องตามจำนวนหรือปริมาณที่ส่งออกจริง (๓) ในกรณีที่เป็นการนำเข้า
sectionNo: 24
content: ให้จัดส่งสำเนาใบอนุญาตส่งออกหรือสำเนาหนังสือแสดงการอนุญาตส่งออกของเจ้าหน้าที่ผู้มีอำนาจของประเทศที่ส่งออกมาพร้อมกับยาเสพติดให้โทษในประเภท ๑ หนึ่งฉบับ
sectionNo: 25
content: ข้อ ๒๕ เพื่อประโยชน์ของทางราชการในการป้องกันและปราบปรามการกระทำความผิดเกี่ยวกับยาเสพติดให้โทษหรือความร่วมมือระหว่างประเทศ ผู้อนุญาตอาจพิจารณายกเว้นการดำเนินการตามข้อ ๒๑ ข้อ ๒๒ ข้อ ๒๓ และข้อ ๒๔ ทั้งหมดหรือแต่บางส่วนก็ได้ แต่ต้องบันทึกเหตุผลในการยกเว้นไว้ให้ชัดเจนด้วย
sectionNo: 5
content: หมวด ๕ การควบคุม
sectionNo: 26
content: ข้อ ๒๖ ผู้รับอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๑ มีหน้าที่ ดังต่อไปนี้ (๑) จัดให้มีฉลากที่ภาชนะหรือหีบห่อบรรจุยาเสพติดให้โทษในประเภท ๑ โดยให้อยู่ในตำแหน่งที่เห็นได้ง่ายและชัดเจน และอย่างน้อยต้องมีการระบุชื่อยาเสพติดให้โทษในประเภท ๑
sectionNo: 26
content: ปริมาณหรือความเข้มข้นของยาเสพติดให้โทษในประเภท ๑ และเลขที่หรืออักษรแสดงครั้งที่ผลิต หรือเลขที่หรืออักษรแสดงครั้งที่วิเคราะห์ (๒) ดูแลให้มีฉลากยาเสพติดให้โทษในประเภท ๑ ซึ่งมีข้อมูลครบถ้วนตามที่ผู้รับอนุญาตผลิตหรือนำเข้าจัดไว้ (๓) จัดให้มีการเก็บยาเสพติดให้โทษในประเภท ๑ แยกจากยาหรือวัตถุอื่น
sectionNo: 26
content: และเก็บเป็นสัดส่วนในที่เก็บซึ่งมั่นคงแข็งแรงและมีกุญแจใส่ไว้หรือเครื่องป้องกันอย่างอื่นที่มีสภาพเท่าเทียมกัน (๔) จัดให้มีการทำบัญชีรับจ่ายยาเสพติดให้โทษในประเภท ๑ ตามที่ได้รับอนุญาต โดยต้องเก็บรักษาบัญชีไว้และพร้อมที่จะแสดงต่อพนักงานเจ้าหน้าที่ได้ทุกเวลาในขณะเปิดดำเนินการ ทั้งนี้
sectionNo: 26
content: อย่างน้อยภายในสองปีนับแต่วันลงรายการครั้งสุดท้ายในบัญชี (๕) เสนอรายงานเกี่ยวกับการดำเนินการตามที่ได้รับอนุญาตต่อเลขาธิการ อย. เป็นรายเดือน ภายในระยะเวลาหนึ่งเดือนนับแต่วันสิ้นเดือน (๖) จัดให้มีการป้องกันตามสมควรเพื่อมิให้ยาเสพติดให้โทษในประเภท ๑ สูญหายหรือมีการนำไปใช้โดยมิชอบ (๗) ผลิต นำเข้า
sectionNo: 26
content: จำหน่าย มีไว้ในครอบครอง หรือเก็บยาเสพติดให้โทษในประเภท ๑ ตามที่ได้รับอนุญาต ในสถานที่ที่ระบุไว้ในใบอนุญาตเท่านั้น (๘) แจ้งความจำนงเป็นหนังสือต่อเลขาธิการ อย. หากประสงค์จะทำลายยาเสพติดให้โทษในประเภท ๑ ซึ่งคงเหลือจากการดำเนินการตามที่ได้รับอนุญาต ทั้งนี้ ให้พนักงานเจ้าหน้าที่ซึ่งเลขาธิการ อย.
sectionNo: 26
content: มอบหมายร่วมเป็นพยานในการทำลายด้วย การจัดทำบัญชีตาม (๔) และการจัดทำรายงานตาม (๕) ให้มีรายละเอียดและเป็นไปตามแบบที่เลขาธิการ อย. กำหนด โดยประกาศในราชกิจจานุเบกษา
sectionNo: 6
content: หมวด ๖ ค่าธรรมเนียม
sectionNo: 27
content: ข้อ ๒๗ ให้เรียกเก็บค่าธรรมเนียม ดังต่อไปนี้ (๑) ใบอนุญาตผลิตยาเสพติดให้โทษฉบับละ๑๐,๐๐๐ บาท ในประเภท ๑ (๒) ใบอนุญาตนำเข้ายาเสพติดให้โทษฉบับละ๑๐,๐๐๐ บาท ในประเภท ๑ (๓) ใบอนุญาตส่งออกยาเสพติดให้โทษฉบับละ ๑,๐๐๐ บาท ในประเภท ๑ (๔) ใบอนุญาตจำหน่ายยาเสพติดให้โทษฉบับละ ๑,๐๐๐ บาท ในประเภท ๑ (๕)
sectionNo: 27
content: ใบอนุญาตมีไว้ในครอบครองฉบับละ ๕๐๐ บาท ยาเสพติดให้โทษในประเภท ๑ (๖) ใบอนุญาตนำเข้าหรือส่งออกฉบับละ ๕๐๐ บาท เฉพาะคราวยาเสพติดให้โทษ ในประเภท ๑ (๗) การต่ออายุใบอนุญาตเท่ากับกึ่งหนึ่ง ตามมาตรา ๓๕ วรรคสามของค่าธรรมเนียม สำหรับใบอนุญาตนั้น
sectionNo: 28
content: ข้อ ๒๘ ให้ยกเว้นค่าธรรมเนียมตามข้อ ๒๗ แก่สภากาชาดไทยและหน่วยงานของรัฐที่เป็นนิติบุคคล เว้นแต่รัฐวิสาหกิจ
content: บทเฉพาะกาล
sectionNo: 29
content: ข้อ ๒๙ ผู้รับอนุญาตตามกฎกระทรวงกำหนดหลักเกณฑ์ วิธีการ และเงื่อนไขการขออนุญาตและการอนุญาตผลิต นำเข้า ส่งออก จำหน่ายหรือมีไว้ในครอบครองซึ่งยาเสพติดให้โทษในประเภท ๑ พ.ศ. ๒๕๔๘ ก่อนวันที่กฎกระทรวงนี้ใช้บังคับ ให้ดำเนินการต่อไปได้ภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับ
sectionNo: 29
content: และในกรณีที่ประสงค์จะดำเนินการต่อไป ให้ยื่นคำขอรับอนุญาตตามกฎกระทรวงนี้ก่อนพ้นกำหนดเวลาดังกล่าว และเมื่อได้ยื่นคำขอแล้ว ให้ยังคงดำเนินการต่อไปได้จนกว่าผู้มีอำนาจอนุญาตจะมีคำสั่งอนุญาตหรือไม่อนุญาต
sectionNo: 30
content: ข้อ ๓๐ ใบอนุญาตเฉพาะคราวเพื่อนำเข้าหรือส่งออกซึ่งยาเสพติดให้โทษในประเภท ๑ ที่ออกให้ตามกฎกระทรวงกำหนดหลักเกณฑ์ วิธีการ และเงื่อนไขการขออนุญาตและการอนุญาตผลิต นำเข้า ส่งออก จำหน่ายหรือมีไว้ในครอบครองซึ่งยาเสพติดให้โทษในประเภท ๑ พ.ศ. ๒๕๔๘ ก่อนวันที่กฎกระทรวงนี้ใช้บังคับ
sectionNo: 30
content: ให้ใช้ได้ต่อไปแต่ไม่เกินหนึ่งร้อยแปดสิบวันนับแต่วันที่กฎกระทรวงนี้ใช้บังคับ
sectionNo: 31
content: ข้อ ๓๑ หนังสือแจ้งความจำนงในการขออนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๑ ที่ได้ยื่นไว้ตามกฎกระทรวงกำหนดหลักเกณฑ์ วิธีการ และเงื่อนไขการขออนุญาตและการอนุญาตผลิต นำเข้า ส่งออก จำหน่าย หรือมีไว้ในครอบครองซึ่งยาเสพติดให้โทษในประเภท ๑ พ.ศ. ๒๕๔๘
sectionNo: 31
content: และยังอยู่ในระหว่างการพิจารณา ให้ถือว่าเป็นคำขอตามกฎกระทรวงนี้ด้วยโดยอนุโลม และถ้าหนังสือแจ้งความจำนงดังกล่าวมีข้อความหรือเอกสารประกอบหนังสือแจ้งความจำนงแตกต่างไปจากคำขอตามกฎกระทรวงนี้ ให้ผู้อนุญาตมีอำนาจสั่งให้แก้ไขเพิ่มเติมและให้ส่งข้อมูล เอกสาร หรือหลักฐานเพิ่มเติม
sectionNo: 31
content: เพื่อให้เป็นไปตามกฎกระทรวงนี้ได้
content: ให้ไว้ ณ วันที่ ๓ กันยายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๔ วรรคสาม มาตรา ๓๕ วรรคสาม มาตรา ๓๖ และมาตรา ๓๗ วรรคหนึ่ง แห่งประมวลกฎหมายยาเสพติด บัญญัติให้การอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๑ คุณสมบัติของผู้ขออนุญาต การออกใบอนุญาต การออกใบแทนใบอนุญาต
content: การต่ออายุใบอนุญาต การแก้ไขรายการในใบอนุญาต การนำเข้าหรือส่งออกในแต่ละครั้ง และการควบคุมกำกับดูแล ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง และมาตรา ๑๘ วรรคหนึ่ง บัญญัติให้กำหนดอัตราค่าธรรมเนียมไม่เกินอัตราตามบัญชีท้ายประมวลกฎหมายนี้หรือยกเว้นค่าธรรมเนียมในกฎกระทรวง
content: จึงจำเป็นต้องออกกฎกระทรวงนี้